CELEX: 31994R1794
Language: el
Date: 1994-07-20 00:00:00
Title: ΚΑΝΟΝΙΣΜΟΣ (ΕΚ) αριθ. 1794/94 ΤΗΣ ΕΠΙΤΡΟΠΗΣ της 20ής Ιουλίου 1994 για δεύτερη τροποποίηση του κανονισμού (ΕΚ) αριθ. 1393/94 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στις Κάτω Χώρες

Avis juridique important

|

31994R1794

ΚΑΝΟΝΙΣΜΟΣ (ΕΚ) αριθ. 1794/94 ΤΗΣ ΕΠΙΤΡΟΠΗΣ της 20ής Ιουλίου 1994 για δεύτερη τροποποίηση του κανονισμού (ΕΚ) αριθ. 1393/94 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στις Κάτω Χώρες  

Επίσημη Εφημερίδα αριθ. L 186 της 21/07/1994 σ. 0035 - 0036 Φινλανδική ειδική έκδοση: Κεφάλαιο 3 τόμος 59 σ. 0116  Σουηδική ειδική έκδοση: Κεφάλαιο 3 τόμος 59 σ. 0116 

ΚΑΝΟΝΙΣΜΟΣ (ΕΚ) αριθ. 1794/94 ΤΗΣ ΕΠΙΤΡΟΠΗΣ της 20ής Ιουλίου 1994 για δεύτερη τροποποίηση του κανονισμού (ΕΚ) αριθ. 1393/94 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στις Κάτω ΧώρεςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,  Εκτιμώντας:  ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής του Βελγίου που συνορεύουν με τις Κάτω Χώρες, θεσπίστηκαν έκτακτα μέτρα στήριξης της αγοράς του χοιρείου κρέατος για τις ζώνες εποπτείας που βρίσκονται στις Κάτω  Χώρες από τον κανονισμό (ΕΚ) αριθ. 1393/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 1482/94 (4)- ότι πρέπει να προσαρμοσθεί η τιμή αγοράς των χοίρων στην παρούσα κατάσταση της αγοράς λαμβάνοντας υπόψη την πτώση των τιμών της αγοράς- ότι, μετά την εμφάνιση νέων περιπτώσεων κλασικής πανώλης των χοίρων στο Βέλγιο, οι ολλανδικές αρχές διηύρυναν από τα τέλη Ιουνίου 1994 σε μία νέα ζώνη τους κτηνιατρικούς και εμπορικούς περιορισμούς- ότι, από τις 12 Ιουλίου 1994, τα ζώα που προέρχονται  από τη ζώνη αυτή πρέπει να συμπεριληφθούν στο καθεστώς της αγοράς που προβλέπεται από τον κανονισμό (ΕΚ) αριθ. 1393/94- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΚ) αριθ. 1393/93 τροποποιείται ως εξής:  1. Το άρθρο 4 τροποποιείται ως εξής:  α) στην παράγραφο 1, το ποσό των "105 Ecu" αντικαθίσταται από το ποσό των "95 Ecu" και το ποσό των "89 Ecu" αντικαθίσταται από το ποσό των "81 Ecu"- β) στην παράγραφο 2, το ποσό των "36 Ecu" αντικαθίσταται από το ποσό των "31 Ecu" και το ποσό των "31 Ecu" αντικαθίσταται από το ποσό των "26 Ecu".  2. Το παράρτημα αντικαθίσταται από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 21 Ιουλίου 1994. Εντούτοις, οι διατάξεις που προβλέπονται στο άρθρο 1 σημείο 2 εφαρμόζονται από τις 12 Ιουλίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 152 της 18. 6. 1994, σ. 27.  (4) ΕΕ αριθ. L 159 της 26. 6. 1994, σ. 51.      ΠΑΡΑΡΤΗΜΑ  Η ζώνη που βρίσκεται στην επαρχία του Zeelande η οποία οριοθετείται ως εξής:  Από το μεθοριακό σημείο 359 ακολουθούμε την Ν 58 με ανατολική κατεύθυνση έως τη διασταύρωση με το "Sint Annastraat", συνεχίζουμε με νοτιοανατολική κατεύθυνση έως τη διασταύρωση "Kaai" στην κοινότητα Sluis, συνεχίζουμε στο "Kaai" με ανατολική κατεύθυνση  έως τη διασταύρωση με το "Hoogstraat", συνεχίζουμε με βόρεια κατεύθυνση έως τη διασταύρωση με την επαρχιακή οδό Sluis a Breskens, συνεχίζουμε με βορειοανατολική κατεύθυνση έως τη διασταύρωση με το "Barendijk" στην κοινότητα του Niewvliet, συνεχίζουμε  στο "Barendijk" με ανατολική κατεύθυνση και περνώντας από το "Schoondijke Weg", συνεχίζουμε με ανατολική κατεύθυνση έως τη διασταύρωση με την Ν 58, στη συνέχεια με νότια κατεύθυνση έως τη διασταύρωση με την Ν 61 στην κοινότητα Schoondijke, στη συνέχεια  την Ν 61 με νοτιοανατολική κατεύθυνση έως τη διασταύρωση με το "Statendijk 1", στη συνέχεια μέχρι τη διασταύρωση με το "Molentje", στη συνέχεια μέχρι τη διασταύρωση με το "Oranjedijk", στη συνέχεια μέχρι τη διασταύρωση με το "Mauritsweg", στη συνέχεια  μέχρι τη διασταύρωση με το "Zachariasweg", στη συνέχεια μέχρι τη διασταύρωση με το "Driewegenweg", στη συνέχεια και περνώντας από το "Schorerweg", συνέχεια με νοτιοανατολική κατεύθυνση έως τη διασταύρωση Ν 61, στη συνέχεια με ανατολική κατεύθυνση έως τη  διασταύρωση με το κανάλι "Isabella", συνεχίζεται το κανάλι μέχρι τα σύνορα της χώρας, κατά μήκος των συνόρων με νοτιοδυτική κατεύθυνση έως το μεθοριακό σημείο 359.